Diari Oficial de la Generalitat Valenciana


Sumari del DOGV 9403, del 11-08-2022 (2022/7505)

RESOLUCIÓ de 21 d'abril de 2022 de la Direcció General d'Investigació i Alta Inspecció Sanitària de la Conselleria de Sanitat Universal i Salut Pública, per la qual es renova l'autorització sanitària per a l'obtenció de progenitors hematopoètics de sang de cordó umbilical al centre Imed Valencia, de Burjassot.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9403

Data del DOGV
:   11-08-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/7505


Data del document
:   21-04-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 21 d'abril de 2022 de la Direcció General d'Investigació i Alta Inspecció Sanitària de la Conselleria de Sanitat Universal i Salut Pública, per la qual es renova l'autorització sanitària per a l'obtenció de progenitors hematopoètics de sang de cordó umbilical al centre Imed Valencia, de Burjassot. [2022/7505]  
Ángel Gómez Navarro va presentar sol·licitud de renovació d'autorització sanitària per a obtenció de progenitors hematopoètics de sang de cordó umbilical per al centre Imed València amb data 25 de març de 2022.  
La Direcció General d'Investigació i Alta inspecció Sanitària de la Conselleria de Sanitat Universal i Salut Pública informa favorablement la renovació de l'autorització sanitària.  
  
Fonaments jurídics  
1. Llei 39/2015, d'1 d'octubre, del procediment administratiu comú de les administracions públiques.  
2. Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, així com el que es disposa en l'Ordre 7/2017, de 28 d'agost de 2017, de la Conselleria de Sanitat Universal i Salut Pública per la qual es desenvolupa el Decret 157/2014, de 3 d'octubre, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
3. Reial Decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans.  
4. Ordre de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules.  
Vist l'expedient instruït a aquest efecte, els preceptes legals citats i els altres de pertinent aplicació, resolc:  
  
Renovar al centre Imed València, l'autorització sanitària per a:  
Obtenció de progenitors hematopoètics de sang de cordó umbilical, vàlida per un període de 4 anys.  
  
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta direcció general, i podrà donar lloc a la seua revisió o fins i tot a la revocació de l'autorització si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmés a la inspecció i el control d'aquesta Conselleria.  
Aquesta resolució es notifica als interessats, amb l'advertiment que no esgota la via administrativa i contra aquesta poden interposar recurs d'alçada, davant la Secretaria Autonòmica d'Eficiència i Tecnologia Sanitària, en el termini d'un mes comptat a partir de l'endemà de la data de notificació.  
  
València, 21 d'abril de 2022.- El director general d'Investigació i Alta Inspecció Sanitària: Javier Santos Burgos Muñoz.